b"\n_START_ARTICLE_\nPrincipat de Sasun\n_START_PARAGRAPH_\nEl principat de Sasun fou un petit estat aut\xc3\xb2nom kurd que va existir fins a la meitat del segle XIX centrat a Sasun, format per la tribu Ruzagi o R\xc3\xb6zagi la qual al seu torn era una federaci\xc3\xb3 de 25 clans que es van reunir un dia (ruzi) al poble de Tab a la comarca de Khoyt, a l'oest de Bidlis. Els Ruzagi es van dividir en dos grups: Bilbasi i Kawalisi._NEWLINE_Els Ruzagi van ocupar Sasun i Bidlis al pr\xc3\xadncep georgi\xc3\xa0 David III el Gran, curopalata de Taoklardj\xc3\xa9tia (vers 990-1001). Llavors van cridar a dos pr\xc3\xadnceps germans d'origen sass\xc3\xa0nida que vivien a Akhlat i un d'ells fou proclamat pr\xc3\xadncep de Bidlis i l'altra de Sasun. La branca de Izz al-Din fou la que va governar a Sasun. El principat va tenir una interrupci\xc3\xb3 temporal sota els selj\xc3\xbacides (1139-1180) i una altra sota els aq qoyunlu (1467-1495). Va annexionar Arzan vers 1231. Tenia bona part de la poblaci\xc3\xb3 arm\xc3\xa8nia._NEWLINE_El darrer pr\xc3\xadncep fou deposat pels turcs a la meitat del segle XIX."